Diari Oficial de la Generalitat Valenciana


Sumari del DOGV 9982, del 13-11-2024 (2024/11438)

RESOLUCIÓ de 8 de novembre de 2024, per la qual es concedixen ajudes directes per a la instal·lació i posada en funcionament de caixers automàtics en determinats municipis i nuclis de població.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9982

Data del DOGV
:   13-11-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/11017

CVE
:   DQEA-M-1264-69334

Data del document
:   08-11-2024

Organisme emissor
:   Presidència de la Generalitat

Tipus de document
:   Resolució

Descriptors 

:   * ajuda pública
    * sistema bancari
    * administració local

L’accés als servicis bancaris bàsics suposa una condició necessària per a participar en la vida econòmica i social. La seua falta constituïx un obstacle important que limita l’autonomia econòmica de les persones i que no sols els impedix portar una vida normal en la societat en la qual viuen, sinó que també determina i condiciona el seu benestar material.

La Directiva 2014/92/UE del Parlament Europeu i el Consell reconeix l’accés als servicis bancaris bàsics com un dret ciutadà i no com una mera activitat comercial de les entitats financeres.

A fi d’evitar l’exclusió financera i d’índole social que esta representa per als ciutadans residents en determinats nuclis de població, la Generalitat, dins d’una àmplia acció contra la despoblació que es patix en àmplies zones d’àmbit rural, i com a part de l’Agenda Valenciana Antidespoblament (Avant), va dur a terme, en 2020, una primera iniciativa contra l’exclusió financera a la Comunitat, mitjançant el foment i incentivació de la instal·lació, el manteniment i la posada en funcionament de caixers automàtics.

En este sentit i d’acord amb el que establixen els articles 160.2.b i 165.1 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, i fent ús de les facultats que establix l’article 34 de la Llei 5/1983, de 30 de desembre, del Consell, es va aprovar el Decret 1/2020, de 6 de febrer, del president de la Generalitat, pel qual s’aproven les bases reguladores de les subvencions destinades a incentivar i fomentar la prestació de servicis bancaris bàsics a través, principalment, de la instal·lació, manteniment i posada en funcionament de caixers automàtics en determinats municipis i nuclis de població en l’àmbit territorial de la Comunitat Valenciana.

Mitjançant la Resolució de 22 d’octubre de 2021, de la Presidència de la Generalitat, es van aprovar les ajudes a l’entitat CaixaBank perquè esta procedira a la instal·lació i posada en funcionament de 135 caixers automàtics en idèntic nombre de municipis i nuclis de població.

La Llei 8/2023, de 27 de desembre, de pressupostos de la Generalitat per a l’exercici 2024, conté en el capítol IV del seu estat de gastos, i dins del subprograma pressupostari 125B00, «Lluita contra el despoblament», la línia de subvenció S1377, amb la denominació «Dotació de caixers automàtics en determinats municipis i nuclis de població», línia de caràcter de nominatiu i d’import huitanta-set mil euros (87.000 €). El destí i finalitat d'esta línia és dotar al municipi o nucli de població dels servicis bancaris bàsics mitjançant la instal·lació d'un caixer automàtic, i amb això es pretén corregir l'exclusió financera que patixen els ciutadans residents en ells.

Les entitats locals beneficiàries són els municipis de Benafigos, Barxeta, l’Énova, Sollana i València, i l’entitat local menor de  la Barraca d’Aigües Vives (Alzira). En els municipis de Sollana i València, el caixer automàtic se situarà en els nuclis de població de Horno de Alcedo (València) i el Romaní (Sollana).

En aplicació del que disposa el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat, dirigits a establir, concedir o modificar ajudes públiques. Les subvencions que es concedixen en la present resolució no necessiten la notificació esmentada més amunt, per no tindre els requisits de l’article 107 del Tractat de Funcionament de la Unió Europea; en concret, per no suposar avantatge econòmic, ja que l’entitat a la qual va dirigida la subvenció no exercix activitat econòmica que puga oferir béns o servicis en el mercat, i, per esta raó, no hi ha possibilitat de falsejament de la competència que afecte els intercanvis comercials entre estats membres.

L'article 21.1 del decret 118/2022, de 5 d'agost, del Consell, pel qual es regula la inclusió de clàusules de responsabilitat social en la contractació pública i en les convocatòries d'ajudes i subvencions, en la seua nova redacció donada pel Decret llei 7/2024, de 9 de juliol, del Consell, de simplificació administrativa de la Generalitat, s'indica:

«En els termes previstos en este decret, les bases reguladores, les convocatòries i, si és el cas, els convenis i resolucions pels quals s'instrumente la concessió directa de les subvencions hauran d'establir compromisos específics de caràcter mediambiental, de transparència, socials i ètics, en la mesura en què això resulte adequat a la naturalesa de l'activitat subvencionada. En particular, quan el gasto subvencionable es projecte sobre adquisicions de béns mobles o productes, podrà exigir-se que els mateixos complisquen amb els criteris de comerç just i amb requisits vinculats a la sostenibilitat energètica i ambiental.»

D'acord amb la normativa exposada, en les presents ajudes directes, i per a contribuir a l'objectiu pressupostari amb la major eficiència possible, no resulta adequat l'establiment d'estos compromisos de responsabilitat social en la contractació previstos en el decret 118/2022, de 5 d'agost, del Consell, en atenció a la pròpia naturalesa de l'activitat subvencionada. El destí d'esta subvenció és la instal·lació d'un caixer automàtic per a dotar a determinades entitats locals beneficiàries de servicis bancaris bàsics en benefici de les persones residents i els seus nuclis poblacionals, per la qual cosa és una activitat que no té cap relació amb estos compromisos exigits pel mencionat decret 118/2022. Estes ajudes responen al compliment de l'objectiu establit en l'article 29.1 de la Llei 5/2023, de 13 d'abril, integral de mesures contra el despoblament i per l'equitat territorial en la Comunitat Valenciana.

En aplicació del que disposa el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat, dirigits a establir, concedir o modificar ajudes públiques, las subvenciones que es concedixen en la present resolució no necessiten la notificació esmentada més amunt, per no complir els requisits de l’article 107 del Tractat de Funcionament de la Unió Europea; en concret, no suposen avantatge econòmic, ja que l’entitat a la qual va dirigida la subvenció no exercix activitat econòmica que puga oferir béns o servicis en el mercat i, per esta raó, no hi ha possibilitat de falsejament de la competència que afecte els intercanvis comercials entre estats membres.

Les entitats locals beneficiàries han presentat declaració responsable de no estar culpables en cap de les prohibicions per a obtindre la condició de beneficiària de subvencions públiques, establides en l’article 13 de la Llei 38/2003, de 17 de novembre, general de subvencions, així com de trobar-se al corrent en el compliment de les obligacions per reintegrament que, si és el cas, se li hagueren exigit, segons el que disposa l’article 34.5 de la Llei general de subvencions. Així mateix, han acreditat trobar-se al corrent de les seues obligacions tributàries davant de la Hisenda de l’Estat i de la Generalitat i davant de la Seguretat Social.

Estes subvencions estan incloses en el projecte de pla estratègic de subvencions de la Presidència de la Generalitat i els seus organismes públics per al període 2024-2027.

Per tot això, i en virtut del que disposa la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions; la Llei 38/2003, de 17 de novembre, general de subvencions; el Reial decret 887/2006, de 21 de juliol, pel qual s’aprova el Reglament de la Llei 38/2003, de 17 de novembre, general de subvencions; el Decret 131/2023, de 10 d’agost, del Consell, pel qual s’aprova el Reglament orgànic i funcional de la Presidència de la Generalitat, i la Resolució de 8 de novembre de 2023, del president  de la Generalitat, per la qual delega determinades atribucions en diferents òrgans de la Presidència (DOGV núm. 9723, de 13.11.2023),

RESOLC

*Primer. Entitats beneficiàries*

1. Concedir als municipis de Benafigos, Barxeta, l’Énova, València i Sollana, i a l’entitat local menor de la Barraca d’Aigües Vives (Alzira), una subvenció per a la instal·lació d’un caixer automàtic, que preste els servicis bancaris bàsics, en els seus respectius termes municipals i nuclis de població.

2. Els caixers automàtics s'instal·laran en l'edifici o local de titularitat local que es determine per la respectiva entitat local beneficiària. En els municipis de Sollana i València, la instal·lació del caixer automàtic se situarà, respectivament, en el nucli de població de el Romaní (Sollana) i Horno de Alcedo (València).

*Segon. Objecte*

1. L’objecte de la present subvenció és fomentar la prestació de servicis especialitzats en mètodes de pagament, en els municipis i nuclis de població indicats, consistents en el subministrament, instal·lació, suport tècnic i manteniment de caixers automàtics.

En concret, l’objecte comprén: (i) la instal·lació del caixer automàtic en els locals que les respectives entitats locals determinen a este efecte, sempre que estos puguen complir els requisits tècnics exigits per la normativa vigent; (ii) el manteniment del caixer en les condicions que asseguren el seu normal funcionament.

2. Els caixers automàtics a instal·lar hauran de complir els requisits i condicions que figuren en l’annex d’esta resolució.

*Tercer. Finançament i gastos subvencionables*

1. Les subvencions es concedixen amb càrrec als crèdits consignats en la línia nominativa S1317, amb la denominació «Dotació de caixers automàtics en determinats municipis i nuclis de població», del programa 125B00 Lluita contra el despoblament, capítol IV, del pressupost de la Generalitat per a l’exercici 2024, línia amb caràcter de nominativa i d’import global de huitanta-set mil euros (87.000,00 €), a raó de catorze mil cinc-cents euros (14.500,00 €) per cada corporació beneficiària, i autoritzar i disposar el gasto, en l’aplicació pressupostària N6532.23.10.790.N.93 S1377.

2. Seran subvencionables els gastos corrents inherents als costos anuals del contracte d’instal·lació i manteniment del caixer automàtic instal·lat, fins a l’import màxim de 14.500,00 € (catorze mil cinc-cents euros), per exercici complet, prorratejables, en funció dels dies que ha estat instal·lat el caixer.

*Quart. Procediment*

Les entitats locals beneficiàries han de manifestar, en el termini de 15 dies hàbils a partir de la publicació d’esta resolució en el *Diari Oficial de la Generalitat Valenciana*, la seua conformitat amb la concessió de la subvenció.

*Quint. Òrgan gestor*

Les entitats locals beneficiàries han de manifestar, en el termini de 15 dies hàbils a partir de la publicació d’esta resolució en el *Diari Oficial de la Generalitat Valenciana*, la seua conformitat amb la concessió de la subvenció.

*Sext. Justificació dels gastos*

El pagament a les entitats locals beneficiàries de l’aportació econòmica de la Generalitat es realitzarà, segons el que disposa l’LGS, i d’acord amb l’article 72 de l’RLGS, una vegada el beneficiari justifique la instal·lació i posada en funcionament de caixer automàtic, mitjançant l’aportació dels documents següents:

1. Certificació acreditativa en la qual conste:

a) Que l’entitat sol·licitant de l’ajuda no es troba en cap de les situacions previstes en l’article 13 de la Llei 38/2003, de 17 de novembre, fent menció expressa respecte de la inexistència o fidel compliment de les seues obligacions de reintegrament d’altres subvencions o ajudes, de conformitat amb els termes establits en l’article 21 del Reglament de la Llei 38/2003, de 17 de novembre.

b) Que l’entitat local es troba al corrent en el compliment de les seues obligacions tributàries i amb la Seguretat Social, la qual cosa haurà d’acreditar-se d’acord amb el que disposen els articles 22 i 24 del Reglament de la Llei 38/2003, de 17 de novembre, aprovat per Reial decret 887/2006, de 21 de juliol.

c) Que no ha sol·licitat o rebut altres ajudes per a la mateixa actuació o finalitat.

d) Que l’entitat local ha presentat el compte general davant de la Sindicatura de Comptes, i ha remés, si és el cas, el corresponent pla economicofinancer en els termes previstos en la Llei orgànica 2/2012, de 27 d’abril, d’estabilitat pressupostària i sostenibilitat financera.

2. Informe justificatiu que acredite l’adequada realització de les actuacions objecte de l’ajuda concedida, emés pels tècnics competents de l’entitat local beneficiària.

3. Còpia dels contractes subscrits amb l’entitat financera que ha realitzat la instal·lació del caixer automàtic, amb la/les factura/es emesa/es.

4. Reportatge fotogràfic de les actuacions realitzades, que incloga fotografies de la situació de l’edifici després de les actuacions i, si és el cas, dels equips instal·lats.

5. El termini màxim per al lliurament de la justificació serà el 13 de desembre de 2024.

*Sèptim. Mètode de pagament de la subvenció*

El pagament s’efectuarà mitjançant transferència al compte bancari de l’entitat local beneficiària que esta determine, una vegada rebuda la documentació justificativa.

*Octau. Publicitat de l’ajuda*

En tot acte públic o publicació derivada d’estes ajudes, ha de constar el finançament públic realitzat per la Generalitat en lloc preeminent. Així mateix, els caixers automàtics han d’incloure el logotip de la Generalitat.

*Nové. Transparència*

Les entitats locals beneficiàries, en compliment de l’article 5 de la Llei 19/2013, de 9 de desembre, de transparència, accés a la informació pública i bon govern, i de l’article 10 de la Llei 1/2022, de 13 d’abril, de la Generalitat, de transparència i bon govern de la Comunitat Valenciana, han de complir les obligacions que en matèria de publicitat activa establixen les lleis esmentades i les seues normes de desplegament, sense perjuí de les altres obligacions establides en l’article 14 de l’LGS.

La difusió d’esta informació es farà preferentment a través de la mateixa pàgina web de l’entitat local.

Contra esta resolució, que posa fi a la via administrativa, de conformitat amb el que establix l’article 114.c de l’LPACAP, les persones interessades poden interposar els recursos següents:

a) Potestativament, un recurs de reposició davant de la Presidència de la Generalitat, en el termini d’un mes a comptar de l’endemà de la notificació d’esta resolució, de conformitat amb el que establixen els articles 112, 123 i 124 de l’LPACAP, tenint en compte que no és possible simultaniejar el recurs contenciós administratiu i el potestatiu de reposició.

b) Directament, un recurs contenciós administratiu davant dels jutjats contenciosos administratius en el termini de dos mesos comptats a partir de l’endemà de la notificació d’esta resolució, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.

  

València, 8 de novembre de 2024

(p. d., ap. 7é d) Resolució de 08.11.2023, del President de la Generalitat; DOGV 9723, 13.11.2023)

José Antonio Redorat Fresquet

Director general d'Administració Local

Esta disposició conté annexos. Consulteu-ne la versió en PDF.